KURZUS: Finommechanika és optika a járműtechnikában

MODUL: Bevezető

Bevezető

| A Finommechanika, optika tantárgy elektronikus tananyaga a távoktatási és nappali tagozatos egyetemi mester (MSc) képzésben résztvevő járműmérnök hallgatók számára szándékozik segítséget nyújtani a vizsgára történő felkészüléshez.
A tananyag megfelelő magyarázatokkal, de tömören tartalmazza a tárgy elméleti összefüggéseit, részletesen kidolgozott feladatokon mutatja be az elmélet alkalmazását és a ki nem dolgozott feladatokkal teremt lehetőséget a hallgatóknak az önálló munkára. Az önálló feladatmegoldásnak az elméleti anyag megértése és megtanulása, valamint a kidolgozott feladatok gondolatmenetének megértése után célszerű nekikezdeni. A tananyag elsajátítása a félév során folyamatos munkát igényel. A vizsgára történő eredményes felkészüléshez célszerű a tananyaggal heti 1-2 órát intenzíven foglalkozni.
A tantárgy tanulásának a célja: A Finommechanika, optika tantárgy olyan céllal kerül oktatásra, hogy a mérnöki végzettséggel rendelkező végzett hallgató megfelelően helyt tudjon állni a mérés, tervezés, és optika világában.
A tárgy fontossága az adott szakra, illetve a későbbi, munkahelyi feladatok ellátása szempontjából a következő: A mérés, tervezés, és optika területek kiemelkedő jelentőséggel bírnak, hiszen a tudomány elsajátítása nélkül a tervezés, ellenőrzés, újratervezés, illetve a revese engineering megfelelő minőségi szinten nem végezhető el. A képzés során a hallgató a gyártástámogatáshoz szükséges alapismereteket is elsajátít.
Milyen tárgyak épülnek az adott tantárgyra: A tárgyra nem épülnek tantárgyak.
A tárgy elsajátításához szükséges előismeretek az alábbiak: A tárgy tanulásához minimális alapismeretekre van szükség a fizika, mechanika, gyártás, méréstechnika és matematika területén. A tárgy felépítését tekintve az alapoktól az alkalmazott tudásig juttatja el a hallgatót.
Ki a tananyag szerzője, illetve a tárgy tutora?
A tananyag szerzője és a tárgy tutora dr. Titrik Ádám PhD.
Hány kreditet ér a tárgy?
A tárgy kreditértéke 4.
Tanácsok a tárgy tanulásával kapcsolatban
A tárgy tanulása során célszerű pl. a Youtube-on videókat megtekinteni a tárgyban oktatott eszközök használatáról. A vizuális szemléltetés nagyságrenddel megkönnyíti az ilyen jellegű mérnöki tananyag elsajátítását.
A tantárgy felépítése az alábbi:
I. modul 1. lecke: Méréssel kapcsolatos definíciók. 2. lecke: Mérőeszközök és használatuk 1. 3. lecke: Mérőeszközök és használatuk 2. 4. lecke: Mérőeszközök - sablonok. II. modul 5. lecke: Darabtervezés, alaktűrések és vizsgálati módok. 6. lecke: Alkatrészek illesztése, alkatrészek helyzettűrése. III. modul 7. lecke: Mozgásakadályozók ismertetése. 8. lecke: Megmunkálási gondolatok, nyomatékátvitel. IV. modul 9. lecke: Optikai alapismeretek. 10. lecke: Reverse enginnering. V. modul 11. lecke: Laborgyakorlat - mérési ismeretek gyakorlata 12. lecke: Laborgyakorlat - mérési-, gyártási ismeretek, mérnöki szemléletmód, optika gyakorlata.
Szükségesen elsajátítandó: A tantárgy kiemelkedő fontosságú része az egyes mérőeszközök kezelése, különböző megmunkálási módok ismerete, műszaki rajzok készítése, anyagismereti alapok és gépelemek ismerete.
Sikeres vizsga feltétele: A Finommechanika, optika tárgyból tett sikeres vizsga feltétele az elméleti és gyakorlati alkalmazások megfelelő ismerete. Fontos szerepet kap az elméleti ismeretek gyakorlatban történő alkalmazása - megfelelő mérnöki szemléletmód elsajátítása.
A Finommechanika, optika tantárgy anyagának elsajátításához a szerző eredményes munkát kíván.
Győr, 2019. május